stanford-oval/wikipedia huggingface dataset:
מג"ב מרכז
היסטוריה ומבנה

בשנת 1994 התחדדה מסקנה כי שטח מג"ב דרום רחב מדי ובמהלך התארגנות מחודשת של משמר הגבול לאחר סיום האינתיפדה הראשונה הוחלט לפצל את מג"ב מרכז ממג"ב דרום ולהופכו למחט"ב עצמאי. מג"ב מרכז פעל לכל אורך האינתיפדה השנייה להגנת מרכז הארץ שהיה תחת מתקפת טרור, מג"ב מרכז גם פעל במרחב התפר למניעת חדירת מחבלים לשטחי ישראל.
מג"ב מרכז אחראי על תחומי אחריות מג"ב באזור המרכז, בחופף לשטח מחוז מרכז ומחוז תל אביב של משטרת ישראל. מפקדת מג"ב מרכז יושבת בבסיס איתן שבלוד, ומפקדו הוא קצין בדרגת ניצב משנה.
לאחר מבצע שומר החומות החל שינוי במבנה המבצעי של מג״ב מרכז והוחלט על מיזוג היחידות הלוחמות לזרועות טקטיות שיחולקו ל: זרוע שפלה, זרוע שרון וזרוע תל אביב אשר מפקד כל זרוע יהיה בדרגת סגן ניצב וסגנו בדרגת רב פקד.הזרועות: זרוע תל אביב הכוללת את היחידות שחר תל אביב ואת סמ״ג תל אביב. זרוע השרון הכוללת את היחידות סמ״ג שרון ושחר שרון. זרוע השפלה הכוללת את היחידות סמ״ג שפלה ושחר שפלה.
יחידות מג"ב מרכז

במג"ב מרכז מספר יחידות מסוגים שונים המבצעות את משימות מג"ב באזור המרכז. יחידות מג"ב מרכז הן:
| שם היחידה> זרוע תל אביב | תפקיד> זרוע תל אביב |
| --- | --- |
שחר תל אביב: יחידה ללחימה בפשיעה באזור תל אביב, היחידה מחולקת למחלק אג"מ ומחלק בילוש.
סמ״ג ת״א: יחידת סיירת משמר הגבול, הפועלת באזור תל אביב.
זרוע השרון
שחר שרון: יחידה ללחימה בפשיעה באזור השרון, היחידה מחולקת למחלק אג"מ ומחלק בילוש.
סמ״ג שרון: יחידת סיירת משמר הגבול הפועלת באזור השרון
זרוע השפלה
שחר שפלה: יחידה ללחימה בפשיעה באזור השפלה, היחידה מחולקת למחלק אג"מ ומחלק בילוש.
סמ"ג שפלה: יחידת סיירת משמר הגבול הפועלת באזור השפלה
יחידות נוספות
ימ"ר מג"ב מרכז: יחידה מקבילה לימ"ר של המשטרה הכחולה, אך עוסקת בפשיעה חקלאית באזור המרכז.
פלוגה י"ג: פועלת בתל אביב ובאחריותה אבטחת שגרירויות ונציגויות זרות
סיירות סמ"ג ת״א: יחידת סיירות המונה מספר מועט של שוטרות להבדיל מיחידת הסיירות בירושלים, ותפקידן לסייר באזור התחנה המרכזית החדשה ולתת מענה לביטחון השוטף. הסיירות נמנות עם יחידת סמ״ג ת״א, אך אינן מוכשרות כלוחמות יסמ"ג.
יחידת כלבנים מרכז: יחידה המפעילה כלבים בפעילות מג"ב באזור המרכז.
יחידות במילואים
פלחו"ד מרום: פלוגת חוד במילואים של מג"ב מרכז מורכבת מיוצאי שירות סדיר במשמר הגבול וממתנדבים שהביעו נכונותם לבצע שירות מילואים ביחידה. ייעודה בזמני רגיעה הוא קיום ושמירה על שיגרת ביטחון שוטף ובזמן בחרום תפקידה לתת מענה מהיר כנגד הפרות סדר, אירועי טרור ולחימה בכל אזור המרכז, בדגש על הערים המעורבות רמלה ולוד, זאת לאור לקחי אירועי המהומות שהתרחשו במאי 2021 בעת מבצע שומר החומות. היחידה פעלה ועדיין פועלת ברציפות לאורך כל זמן מלחמת "חרבות ברזל".
מפקדי מג"ב מרכז

| שם | שנות הפיקוד | הערות |
| --- | --- | --- |
| נאש מימת | 1996–1994 |  |
| עטף דגש | 1998–1996 |  |
| ישראל יצחק | 2000–1998 |  |
| אברהם יתח | 2001–2000 |  |
| שלומי אבן פז | 2004–2001 |  |
| גדעון מור | 2006–2004 |  |
| אמיתי לוי | 2009–2006 |  |
| מאיר דדון | 2009 - 2013 |  |
| יצחק סבן | 2013 - 2016 |  |
| יובל שלמה | 2016 - 2021 |  |
| רם קאחו | 2021 - 2022 |  |
| צביקה טאוב | 2022 -2024 |  |
| שמעון דהן | 2024- |  |
גלריה

לוחמי משמר הגבול בפעילות משטרתית ביישובים ערביים
לוחמי סמ"ג ביפו העתיקה
לוחם מג"ב תל אביב
| משמר הגבול |
| --- | --- | --- |
| מרחבים | מג"ב צפון • מג"ב מרכז • מג"ב דרום • מג"ב ירושלים • מג"ב עוטף ירושלים • מג"ב איו"ש • מג"ב חוף • החטיבה הטקטית• החטיבה לביטחון פנים |  |
| יחידות | ימ"מ (היחידה ללוחמה בטרור) • ימ"ס • סיירת משמר הגבול (סמ"ג) • שחר 101 • מתיל"ן • יחידת הסיירות מג"ב ירושלים • מתמי"ד • יחידת התקיפה הכפרית  • המשמר הלאומי |  |
| מרחבים ויחידות שנסגרו | ימ"ג  • יחידת רימון  • מג"ב עזה-רמון-ערבה |  |
| מפקדים | פנחס קופל • שמעון אשד • חיים לוי • צבי בר • פנחס שחר • משולם עמית • יצחק אהרונוביץ' • ישראל סדן • יצחק דדון • יעקב גנות • דוד צור • חסין פארס • ישראל יצחק • יורם הלוי • עמוס יעקב • קובי שבתאי • אמיר כהן • בריק יצחק |  |
| אירועים בולטים | טבח כפר קאסם • אסון צור הראשון • אסון צור השני • האינתיפאדה הראשונה • מהומות מנהרת הכותל • מהומות אוקטובר • האינתיפאדה השנייה • מבצע שומר החומות |  |
| ראו גם | משטרת ישראל • חיל הספר • אנדרטת משמר הגבול • ז'נדרמריה |  |
מגדה רונה

| --- | --- |
אין תמונה חופשית
 לידה:  21 במאי 1902 טרזווארוש (רובע 6), הונגריה 
 פטירה:  9 בפברואר 1989 (בגיל 86) בודפשט, הרפובליקה העממית ההונגרית 
 שם לידה:  Róna Magdolna 
 מקום קבורה:  בית הקברות פרקשרטי בבודפשט 
 בן או בת זוג:  Pál Magaziner (1923–1945)  Ödön Palasovszky 
 צאצאים:  מריאן סמש 
 
מגדה רונה, (במקור רוטנשטיין, בשם נישואיה פאלאשובסקי, בהונגרית: Róna Magda;‏ בודפשט, 21 במאי 1902 – בודפשט, 9 בפברואר 1989) הייתה רקדנית, כוריאוגרפית, במאית תיאטרון, אמנית תנועה, אמה של במאית הקולנוע והתסריטאית מריאן סמש.
קורות חייו

מגדה רוטנשטיין נולדה במשפחה יהודית כבתם של זיגפריד רונה (רוטנשטיין), סוכן מנייות ונאמן בנק ושל מרגיט ינוביץ (1881–1975). היא השלימה את לימודיה בעיר הולדתה ולמדה צורפות אצל פרנץ קיש. במקביל השלימה את לימודי אמנויות התנועה בבית הספר של אליס מדג'אר, שם קיבלה תעודה ב-1925. עד מהרה החלה ללמד שם ולאחר מותה של אליס מדג'אר, עמדה בראש מכון מדג'אר עד 1939. כמבצעת וכוריאוגרפית - לפעמים בשם מגדה מריה - היא נקשרה לתנועות תיאטרון האוונגרד מהמחצית השנייה של שנות ה-20. מגדה הייתה היוזמת הסגנון הסוריאליסטי עם הריקודים הדרמטיים שלה. בזמן השואה היא ובתה התחבאו עם מסמכים מזויפים וכך הצליחו להתחמק מגירוש למחנות ההשמדה, אך בעלה הראשון נלקח למחנות שרות העבודה (עבודת כפייה לגברים יהודים עבור הצבא ההונגרי), ממנה לא חזר. לאחר מלחמת העולם השנייה, היא נישאה שנית, לבן זוגה היוצר לשעבר, אדן פאלאשובסקי, שבניסויים התיאטרליים שלו השתתפה. בשנים 1945–1946, יחד עם פאלאשובשקי, הייתה המנהלת האמנותית של תיאטרון על שם אימרה מדאץ' ולאחר מכן של "תיאטרון העובדים". יצירותיה האקספרסיביות בסגנון קאמרי, כמו גם הדרמות התנועתיות בקנה מידה גדול, היוו מאפיין מיוחד ופורץ דרך בחיי המחול המודרני ההונגרי.
תפקידיה העיקריים, כוריאוגרפיות, סולואים (מבחר)

בימיני (1928)
גותיקה (1930)
פרומתאוס (אליס מדג'אר - מגדה רונה: כאבי הבריאה)
אסירי זה של זה ; קירות (אליס מדג'אר: אזיקים)
בתו של איירוס (אדן פאלאשובסקי - מגדה רונה)
בחור-ברנש (הברנש והנווד בהיפוקרטיה)
חייה הפרטיים

בעלה הראשון היה פאל מגזינר (1898–1945), בעל מפעל תריסים - שנודע בכתיבת מדריכי טיולים ובעבודותיו שמטרתן הייתה להפוך את הסקי לפופולרי. הוא ניספה בשואה. שניהם היו חברים במחלקת סקי וטיפוס הרים של אגודת הקרפטים ההונגרית. מגדה נחשבה לאחת הגולשות והמטפסות הטובות ביותר בהונגריה. יחד עם בעלה ערכה סיורי ענק בטטרה, טירול, שווייץ, איטליה וגרמניה. הם היו מחברי הספר המקצועי "סקי זה לא כישוף".
לקריאה נוספת

לקסיקון של נשים הונגריות. ערכה, הקדמה וסופקה על ידי מרגיט בוזאי. בודפשט, 1931. סטפנום סט. VI, 1066 h.
לקסיקון ביוגרפי הונגרי . עורך ראשי. אגנס הלחם. בודפשט, הוצאה לאור אקדמית, 1994.
לקסיקון אמנויות התיאטרון ההונגרי . עורך ראשי. גיורגי סקלי. בודפשט, הוצאה לאור אקדמית, 1994.
magazinetree.com
הערות שוליים

↑  "Születési bejegyzése a Budapest VI. kerületi polgári születési akv. 556/1902. folyószáma alatt". נבדק ב-2020-10-01.
↑  "Házasságkötési bejegyzése a Budapest V. kerületi polgári házassági akv. 810/1923. folyószáma alatt". נבדק ב-2020-09-28.
לזלי ג'ונס (כדורגלן)

לזלי ג'נקין ג'ונס (באנגלית: Leslie Jenkin Jones;‏ 1 ביולי 1911 – 11 בינואר 1981) היה שחקן ומאמן כדורגל ולשי.
קריירה

ג'ונס נולד באברדייר, והחל את הקריירה שלו במועדון המקומי אברדייר אתלטיק, במקביל לעבודתו באטליז של אביו. הוא הצטרף לקארדיף סיטי באוגוסט 1929, וערך את הופעת הבכורה שלו בהפסד 0 - 1 לסוונסי טאון בדרבי של דרום ויילס. למרות שקארדיף לא שיחקה היטב בתקופה שבה שיחק שם, הוא הצליח להבקיע 31 שערים ב-142 משחקי ליגה. בינואר 1934 הוא עבר לקובנטרי סיטי, והבקיע 27 שערים בעונתו המלאה הראשונה במועדון, שבזכותם זומן למשחק הראשון (מתוך 11 בסך הכל) במדי נבחרת ויילס. בשל מספר השערים הרב שהבקיע הוא זכה גם להתעניינות רבה של מועדונים בכירים יותר, ולבסוף עבר לארסנל ב-1937 לאחר שהנהלת קובנטרי דחתה הצעה של טוטנהאם הוטספר על סך 7,000 לירות שטרלינג.
הוא ערך את הופעת הבכורה שלו בארסנל בהפסד 1 - 2 לגרימסבי טאון ב-6 בנובמבר 1937, בו הבקיע את השער היחיד לטובת קבוצתו. הוא סייע למועדון לזכות באליפות בעונתו הראשונה שם; ג'ונס שיחק כחלוץ שני נסוג עבור ארסנל, ובשל כך הבקיע רק שלושה שערים ב-31 משחקים באותה עונה. הוא זכה עם ארסנל במגן הצדקה בעונה שלאחר מכן, אך הקריירה הרשמית שלו שם נקטעה בשל פריצת מלחמת העולם השנייה.
במהלך המלחמה הוא שירת בחיל האוויר המלכותי, אך למרות זאת הצליח להשתתף ב-71 משחקים לא רשמיים במדי ארסנל, ובחמישה משחקים של נבחרת ויילס. עם סיום המלחמה הוא היה בן 35, ומשחקו האחרון במועדון היה מול וסטהאם יונייטד בגביע ה-FA ב-9 בינואר 1946.
הוא שוחרר מארסנל בהעברה חופשית ב-1946, והצטרף לסוונסי טאון כמאמן-שחקן. תקופתו בסוונסי הייתה קצרה, והוא עזב על מנת למלא את אותו תפקיד בבארי טאון שמחוץ לפוטבול ליג, וסיים את הקריירה שלו במועדון המקצועני ברייטון אנד הוב אלביון.
ביוני 1950 הוא התמנה לתפקיד המאמן של סקנתורפ יונייטד, והפך למאמן הראשון של המועדון במסגרת משחקיו בפוטבול ליג. הוא הביא לסקנתורפ שחקנים רבים חדשים, בעיקר כאלו מוויילס. סקנתורפ סיימה במקום ה-12 באותה עונה, שהיה הגבוה ביותר מבין ארבע הקבוצות שהצטרפו אז לשתי החטיבות של הליגה השלישית. אולם, לקראת סוף העונה נתגלעו מחלוקות בינו לבין הנהלת המועדון, והוא עזב בקיץ 1951 בעקבות ביקורות שנאמרו עליו.
מג"ב חוף

| --- | --- |

 פרטים
 מדינה:  ישראל ישראל
 שיוך:   משטרת ישראל
 אירועים ותאריכים
 תקופת הפעילות:  2011–הווה (כ־13 שנים)
 פיקוד
 יחידת אם:   משמר הגבול
 דרגת המפקד:    ניצב משנה
משמר הגבול מרחב חוף הוא מחט"ב (מפקדת חטיבה) במסגרת משמר הגבול האחראית על פעילות מג"ב באזור צפון מישור החוף של מדינת ישראל, מחדרה ועד ראש הנקרה.
הקמה ומבנה

בשנת 2011, לצורך יצירת התאמה עם המשטרה הכחולה שהקימה את מחוז חוף פוצל מג"ב חוף ממג"ב צפון והפך למחט"ב עצמאי שמפקדתו יושבת בחריש. מפקד המרחב הוא קצין בדרגת ניצב משנה, ושטח המרחב חופף לשטח מחוז חוף של המשטרה.
מבנה

במג"ב חוף מספר יחידות מסוגים שונים המבצעות את משימות מג"ב באזור חוף. יחידות מג"ב חוף הן:
| יחידה | תפקיד |
| --- | --- |
סיירות מג"ב חוף: פועלות למען השקטת סדר ציבורי בצפון ומניעת פשיעות, גניבות ועבירות סחר בסמים.
שחר 101 חוף: יחידה ללחימה בפשיעה באזורים העירוניים באזור מחוז חוף, היחידה מחולקת למחלק אג"מ ומחלק בילוש.
סמ"ג חוף: יחידה מיוחדת למאבק בהפרות סדר, פשיעה ומניעת פח"ע באזור מחוז חוף.
ימ"ר כפרי חוף: יחידה מקבילה לימ"ר של המשטרה הכחולה, אך עוסקת בפשיעה חקלאית באזור חוף.
יחידת תקיפה כפרית חוף: יחידה למאבק בפשיעה כפרית באזור מחוז חוף.
יחידות במילואים
פלחו"ד חוף: פלוגת חוד במילואים המשמשת גם כיחידת תגובה מהירה לצורך מענה מיידי כנגד הפרות סדר בערים המעורבות, אזור ואדי עארה וכלל הצירים והכפרים במחוז. בשגרה ובחירום יופעלו למשימות איכות כנגד פשיעה פלילית וגורמי טרור.
מפקדים

| שם | שנות הפיקוד | הערות |
| --- | --- | --- |
| יצחק סבן | 2011–2013 |  |
| ששון חממה | 2013 - 2017 |  |
| ניסים אלמליח | 2017 - 2020 |  |
| רם קאחו | 2020 - 2021 |  |
| יעקב ברמן | 2021 - ספטמבר 2022 |  |
| רוני פארס | ספטמבר 2022 - מכהן |  |
גלריה

| משמר הגבול |
| --- | --- | --- |
| מרחבים | מג"ב צפון • מג"ב מרכז • מג"ב דרום • מג"ב ירושלים • מג"ב עוטף ירושלים • מג"ב איו"ש • מג"ב חוף • החטיבה הטקטית• החטיבה לביטחון פנים |  |
| יחידות | ימ"מ (היחידה ללוחמה בטרור) • ימ"ס • סיירת משמר הגבול (סמ"ג) • שחר 101 • מתיל"ן • יחידת הסיירות מג"ב ירושלים • מתמי"ד • יחידת התקיפה הכפרית  • המשמר הלאומי |  |
| מרחבים ויחידות שנסגרו | ימ"ג  • יחידת רימון  • מג"ב עזה-רמון-ערבה |  |
| מפקדים | פנחס קופל • שמעון אשד • חיים לוי • צבי בר • פנחס שחר • משולם עמית • יצחק אהרונוביץ' • ישראל סדן • יצחק דדון • יעקב גנות • דוד צור • חסין פארס • ישראל יצחק • יורם הלוי • עמוס יעקב • קובי שבתאי • אמיר כהן • בריק יצחק |  |
| אירועים בולטים | טבח כפר קאסם • אסון צור הראשון • אסון צור השני • האינתיפאדה הראשונה • מהומות מנהרת הכותל • מהומות אוקטובר • האינתיפאדה השנייה • מבצע שומר החומות |  |
| ראו גם | משטרת ישראל • חיל הספר • אנדרטת משמר הגבול • ז'נדרמריה |  |
מדאיא

| --- | --- |
 מדינה:  סוריה סוריה
 מחוז:  ריף דמשק
 נפה:  נפת א-זבדאני
 גובה:  1,608 מטרים
 אוכלוסייה:  ‏
  ‑ בעיירה:  16,780 (2015)
 קואורדינטות:  33°41′16″N 36°06′03″E﻿ / ﻿33.687777777778°N 36.100833333333°E﻿ / 33.687777777778; 36.100833333333 
 אזור זמן:  UTC +2
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהמדאיא(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהמדאיא  he tabBackground:;tabBorder:#aaa;defaultTab:0;
 
מדאיא (בערבית: مضايا; תעתיק מדויק: מצ'איא) היא עיירה הררית במערב סוריה, כ-40 ק"מ מצפון מערב לדמשק, סמוך לגבול עם לבנון. מרבית תושבי העיירה הם מוסלמים סונים. בקיץ העיירה היא אתר נופש מבוקש.
במלחמת האזרחים בסוריה

אוכלוסיית העיירה, שמנתה כ-9,400 איש בשנת 2004, גדלה במהלך מלחמת האזרחים בסוריה ל-40,000 איש, כתוצאה מפליטים שזרמו אליה. מאז יולי 2015 העיירה הייתה נתונה במצור של חזבאללה ונאמני הנשיא בשאר אל-אסד, שגרם לרעב כבד בעיירה. ב-7 בינואר 2016, האו"ם פרסם קריאה לאפשר גישה ללא הפרעה כדי לספק סיוע חירום למדאיא, אל-פועה וכפריה. האו"ם תיווך במשא ומתן בין ממשלת סוריה למורדים המחזיקים בעיירה כדי לאפשר הגעת סיוע הומניטרי, שהתאפשר ב-11 בינואר 2016.
ב-14 באפריל 2017 יושם הסכם הפסקת האש בין הצדדים בסוריה שנחתם בשנת 2015, ו-60 אוטובוסים הסיעו 2,350 אנשים, כולל 400 מורדים, ממדאיא וזבאדני לאידליב.
הערות שוליים

↑  רויטרס, 30 אלף תושבים בסכנת רעב חמורה בעיר נצורה בסוריה, באתר הארץ, 8 בינואר 2016
↑  רויטרס‏, "אוכלים עלים": המצור האכזרי של אסד וחיזבאללה על עיירת מורדים, באתר וואלה, 7 בינואר 2016
↑  Laura Pitel, War in Syria: Up to 40,000 civilians are starving in besieged Madaya, say campaigners, The Independent, 1 January 2016
ערך זה הוא קצרמרבנושא יישובים בסוריה. אתם מוזמנים לתרום לוויקיפדיה ו.
לוציפראז

לוציפראז
לוציפראז הוא שם כללי לאנזימים המשמשים לביולומינסנציה, יצירת אור על ידי אורגניזם חי באמצעות תגובה כימית בגופו. בתגובות המפיצות אור, האור נוצר מחמצון של (הפיגמנט) לוציפרין, לעיתים בעזרת ATP. ללא נוכחות לוציפראז, קצב התגובה בין הלוציפרין והחמצן איטי ביותר.
הלוציפראז המוכר ביותר הוא הלוציפראז של הגחליליות מהמין Photinus pyralis (אנ'). התגובה המזורזת על ידי אנזים זה מתרחשת בשני שלבים:
לאנס ברבר

| --- | --- |
אין תמונה חופשית
 לידה:  29 ביוני 1973 (בן 51) באטל קריק, מישיגן, ארצות הברית ארצות הברית
 מדינה:  ארצות הברית 
 תקופת הפעילות:  מ-1998
 עיסוק:  שחקן
 מקום לימודים:  Kellogg Community College
 בת זוג:  אלייזה ברבר
 מספר צאצאים:  2 
 פרופיל ב-IMDb
 
לאנס ברבר (באנגלית: Lance Barber; נולד ב-29 ביוני 1973) הוא שחקן אמריקאי. הוא ידוע בעיקר בזכות תפקידו כג'ורג' קופר בספין אוף שלדון הצעיר.
ביוגרפיה

ברבר נולד וגדל בבאטל קריק שבמישיגן. הוא החל לגלות עניין במשחק מגיל 7, אחרי שצפה במחזמר גריז. לאנס ברבר החל במשחק פעיל בתיכון, והמשיך להשתתף בהפקות בקולג' קלוג בו למד.
קריירה

אחרי שנה ב-Barn Theatre, עבר ברבר לשיקגו ועבד בחמש השנים הבאות בלהקת הקומדיה האלתורית של העיר השנייה. לאחר מכן עבר ללוס אנג'לס, שם קיבל את התפקיד הראשון בטלוויזיה בתוכנית On the Spot, תוכנית מערכונים מאולתרים ששודרה במשך חמישה פרקים בלבד ב-The WB.
ברבר מייחס את פריצת הדרך שלו לסדרה של HBO, הקאמבק של ליסה קודרו בה גילם את פאולי ג'י, כותב בטלוויזיה.
ברבר גילם את ג'ימי ספקרמן, בריון שהציק ללנרד הופסטטר בתיכון בפרק אחד של המפץ הגדול. בספין אוף של הסדרה, שלדון הצעיר, נבחר ברבר לשחק את ג'ורג' קופר אביו של שלדון. ברבר שיחק את ג'ורג' קופר גם בפרק "The VCR Illumination" של המפץ הגדול, בו גילם את אביו של שלדון שאף שמת זמן רב לפני תחילת שידור הסדרה, נמצאה קלטת ישנה שלו.
חיים אישיים

ברבר מתגורר בלוס אנג'לס עם אשתו אלייזה שעובדת כשפית, והם מגדלים את שני ילדיהם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | Tenfold | דאנקן בוי |  |
| 2002 | Like Mike | במאי בפרסומת | ללא קרדיט |
| 2004 | Bad Meat | באדי |  |
| 2005 | The Godfather of Green Bay | קני קארוסו |  |
| 2006 | The Lather Effect | פול הלינג |  |
| 2006 | והזוכה הוא... | דינקי |  |
| 2008 | משחק מלוכלך | טולדו רפרי |  |
| 2008 | Shades of Ray | זמר קריוקי |  |
| 2013 | יחידת גנגסטרים | קומאנצ'י |  |
| 2019 | Raunch and Roll | קראש |  |
| 2023 | גן עדן של טעויות | סייד-קיק |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | ER | הווארד נורדן | פרד אחד: "Start All Over Again" |
| 2002 | אחיות או לא להיות | בחור בטלפון | פרק אחד: "Spa Day" |
| 2003 | On the Spot | שחקן אנסמבל | 5 פרקים |
| 2004 | Yes, Dear | איש | פרק אחד: "?Who Done It" |
| 2004 | Faking the Video | בילי, הבמאי המזויף |  |
| 2004 | Come to Papa | פיליפ | פרק אחד: "The Crush" |
| 2005 | ג'ואי | סטיב | פרק אחד: "Joey and the High School Friend" |
| 2005, 2014 | הקאמבק | פאולי ג'י | 21 פרקים |
| 2001–2006 | בנות גילמור | הוגו גריי/ האיש בפונדק | 2 פרקים |
| 2006 | Untitled Patricia Heaton Project | פיט | סרט טלוויזיה |
| 2006 | Thich and Thin | קווין | פרק אחד: "Mary Moves On" |
| 2007 | רעבים | ג'רי מרינלי | פרק אחד: "Pilot" |
| 2007 | קליפורניקיישן | ניק לאורי | 3 פרקים |
| 2007 | הוליווד הילס | אריק |  |
| 2008 | The Middleman | ג'וני ג'ון | פרק אחד: "The Cursed Tuba Contingency" |
| 2008 | המנטליסט | דניאל קרדירה | פרק אחד: "Red-Handed" |
| 2009 | מונק | ביל השליח | פרק אחד: "Mr. Monk Is Someone Else" |
| 2009 | CSI: מיאמי | אל וויינוס | פרק אחד: "Bad Seed" |
| 2009 | Single White Millionaire | סת' מורטין |  |
| 2010 | Men of a Certain Age | מנהל חנות גאדג'טים | פרק אחד: "Father's Fraternity" |
| 2010 | האנטומיה של גריי | פיל | פרק אחד: "Suicide Is Painless" |
| 2010 | טרה | סאלי | 2 פרקים |
| 2010 | צדק פרטי | פרנק | פרק אחד: "Long in the Tooth" |
| 2011 | Harry's Law | דייוויד קרווין | פרק אחד: "Purple Hearts" |
| 2012 | Key & Peele | שוטר | פרק אחד |
| 2012 | איך פגשתי את אמא | שומר #1 | פרק אחד: "The Magician's Code: Part 2" |
| 2012 | The Soul Man | מר ריצ'רדסון | פרק אחד: "Pastor Interference" |
| 2012 | בייבי דאדי | טומי | פרק אחד: "The Daddy Whisperer" |
| 2013 | Whitney | נייט | פרק אחד: "!Sorry" |
| 2013 | פרנקלין ובאש | טדי לזלו | פרק אחד: "Control" |
| 2013 | The Crazy Ones | קלייד | פרק אחד: "Models Love Magic" |
| 2013 | Timms Valley | – | פרק אחד: "2nd Executive" |
| 2014 | We Got Next | ג'יי |  |
| 2014 | ההמבורגרים של בוב | 'Justgrillin | פרק אחד: "Uncle Teddy"; דיבוב |
| 2014 | Hot in Cleveland | טיילר | פרק אחד: "Straight Outta Cleveland" |
| 2014 | Garfunkel and Oates | דרו | פרק אחד: "Speechless" |
| 2014 | הסקס של מאסטרס | לארי | פרק אחד: "One for the Money, Two for the Show" |
| 2015 | Dr. Ken | פיל סטוקטון | פרק אחד: "The Master Scheduler" |
| 2014–2016 | מעמידות פנים | לוקאס/ אבא של קארמה | 8 פרקים |
| 2016 | ברוקלין תשע-תשע | פטריק | פרק אחד: "Captain Latvia" |
| 2016–2017 | שחור כזה | ד"ר גבלר | 2 פרקים |
| 2017 | ג'וליאן המלך | ברוס | פרק אחד: "One More Cup, Part 2"; דיבוב |
| 2010; 2012–2018 | פילדלפיה זורחת | ביל פונדרוסה | 11 פרקים |
| 2011, 2018 | המפץ הגדול | ג'ורג' קופר/ ג'ימי ספקרמן | 2 פרקים |
| 2017–2024 | שלדון הצעיר | ג'ורג' קופר | 141 פרקים |
הערות שוליים

1 2 3  Chuck Carlson, Lance Barber finds a home in television, Battle Creek Enquirer, ‏14 בנובמבר 2014
↑  cartermatt, Young Sheldon interview: Lance Barber on playing Sheldon's father George Cooper Sr., CarterMatt, ‏22 בספטמבר 2017 (באנגלית)
↑  Big Bang Theory Crossover Solves Biggest Young Sheldon Plot Hole, ScreenRant, ‏2018-12-09 (באנגלית אמריקאית)
| --- | --- |
בקרת זהויות :  LCCN: no2018176960  VIAF: 294154688460848380008   WorldCat (עם VIAF): 294154688460848380008
מגדה ואנדרה טרוקמה

| --- | --- |
הכומר אנדרה טרוקמה ואשתו, מגדה תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  7 באפריל 1901 סן-קנטן, צרפת 
 פטירה:  5 ביוני 1971 (בגיל 70) ז'נבה, שווייץ 
 מדינה:  צרפת 
 מקצוע:  כומר, לוחם בתנועת ההתנגדות הצרפתית, תאולוג 
 בן או בת זוג:  Magda Trocmé 
 צאצאים:  Nelly Trocmé 
 מידע חסיד אומות העולם
 פרסים והוקרה:  חסיד אומות העולם (5 בינואר 1971) 
 קישורים חיצוניים
 יד ושם:  מגדה ואנדרה טרוקמה
 
אנדרה טרוקמה (בצרפתית: André Trocmé‏; 7 באפריל 1901 – 5 ביוני 1971) היה כומר בעיירה הצרפתית הפרוטסטנטית לה שמבון-סור-ליניון, אשר דרבן את קהילתו  להחביא פליטים יהודים מהשואה, בזמן מלחמת העולם השנייה.
רקע משפחתי, לימודיו וצעירותו ככומר פרוטסטנטי

אנדרה טרוקמה נולד ב-7 באפריל 1901 ביישוב סן קנטן, במחוז אן (Saint Quintin,Aisne) בצרפת כבן לפול טרוקמה, תעשיין בתחום הטקסטיל, צאצא למשפחה הוגנוטית ושל אשתו הגרמניה, פאולה שוורדטמן (Paula
Schwerdtmann). בגיל 13, אחרי פריצת מלחמת העולם הראשונה, גילה דעות פציפיסטיות והתעמת עם הוריו. לבסוף מפני שהתנגד לשאת נשק עשה את שרותו הצבאי בשרות הטופוגרפי של הצבא הצרפתי במרוקו.
למד בסמינר של הכנסייה הרפורמית בפריז ואחר כך בארצות הברית - ב"יוניון תאולוג'יקל סמינרי" 
Union Theological Seminary בניו יורק. בעקבות לימודיו קיבל הסמכה ככומר של הכנסייה הרפורמית של צרפת. פקד חוגים של תאולוגים פציפיסטים ומפני שחשב שהסכמי השלום בתום מלחמת העולם הראשונה לא יבטיחו שלום הצטרף ל"תנועה הבינלאומית להתפייסות" MIR
-Le Mouvement international de la Réconciliation. 
בשנת 1924 השתתף בקונגרס שלה בבאד בול Bad Boll. לכל אורך חייו היה פעיל בתנועה זו לשלום. 
בשנת 1926 התחתן עם מגדה גרילי (1901-1996), אשת ספרות ילידת פירנצה, בת לאב איטלקי ולאם רוסיה, אותה הכיר שנה קודם לכן בניו יורק.
אחרי תקופת ניסיון ביישוב מובז' Maubeuge, מקום עבודתו הראשון ככומר פרוטסטנטי היה קהילה ביישוב סן-לה-נובל Sin-le-Noble בצפון צרפת. שם פתח את כנסייתו בפני פועלי תעשיית המתכת והכורים שנאבקו בעד הטבות חברתיות ושיפור תנאי עבודתם.
לה שמבון-סור-ליניון. מפציפיזם לאנטיפאשיזם

בשנת 1934 מונה כפסטור בכפר לה שמבון-סור-ליניון Le Chambon-sur-Lignon, ישוב בעל אוכלוסייה רפורמית במרביתה, מצאצאי ההוגנוטים, אשר נמצאת במחוז הוט לואר בגבול עם ארדש,
באזור אוברן בדרום-מזרחה של צרפת. שם הקים פרויקט של הענקת השכלה תיכונית לאיכרים
ויחד עם שותפו הכומר אדוארד תייס ייסד את "בית הספר החדש סבנול" ,L'Ecole Nouvelle Cévenol שנודעה כמכללת סבנול Collège Cévenol. למוסד חינוכי בינלאומי זה הייתה אידאולוגיה נוצרית של חינוך לשלום.
אחרי הכנעת צרפת על ידי צבא גרמניה הנאצית, ב-23 ביוני 1940 קרא טרוקמה לחברים בכנסייה הרפורמית להתנגד בדרכי שלום לאידאולוגיה הטוטליטרית שעומדת להיכפות על הצרפתים. 
באוקטובר 1940 אחרי שהתקבל צו של המרשל פטן להנהגת טקסים עם הרמת היד הפאשיסטית בכל המוסדות הציבוריים, טרוקמה יחד עם שני שותפיו לניהול המכללה, תייס ורוז'ה דרסיסאק החליטו שהרמת יד כזאת היא בניגוד למצפונם ובחרו באי ציות ובהתנגדות לא אלימה לכיבוש ולמשטר וישי.
מעשי הזוג טרוקמה בימי השואה

בהשראתו המנהיג הרוחני שארל גיון (Charles Guillon), טרוקמה ואשתו מגדה, למרות היותם הורים לשבעה ילדים, ארגנו את הצלתם של בין 3000 ל-5000 יהודים, אשר נמלטו מהנאצים.
בחורף 1940 מגדה טרוקמה קיבלה פליטה יהודייה שפנתה אליה מפני שידעה כי בעבר הזוג נתן מקלט לכמה יהודים מהמחנה הרפובליקני שברחו מספרד אחרי ניצחונו של פרנקו.
מגדה סידרה לה מחסה אצל חברים ביישוב סמוך. 
לאחר כינונו של שלטון וישי, בעת כיבושהּ של צרפת, טרוקמה ביקש מקהילתו לתת מקלט ל-"אנשי התנ"ך". מועצת הכנסייה של היישוב הסכימה לכך ומאוחר יותר כל אספת החברים. מאמציו של טרוקמה הובילו לכך שלה שמבון-סור-ליניון והכפרים הסובבים אותו היוו חוף מבטחים יוצא דופן בצרפת הכבושה. בעזרת כמה גורמי חוץ, בעיקר של הקוויקרים הושגו משאבים לסיוע ליהודים שהיה מיועד להבטיח להם קורת גג, מזון, בגדים, טיפול וחינוך לילדיהם. אחרי 1942 התחילו להתקבל תרומות גם מממשלות שווייץ ושוודיה, מהצלב האדום הבינלאומי, מארגונים קונגרגציוניים פרוטסטנטים, יהודים וכולי. כמנהל המפעל מונה בן דודו של אנדרה טרוקמה, דניאל.
תחת הנהגתם של מגדה ואנדרה אותרו משפחות שהיו מוכנות לארח פליטים בביתם. חברים מהקהילה הודיעו לתחנת הרכבת לכנס יחד את הפליטים המגיעים, ובתי הספר של העיר הוכנו להרשמה מוגברת של הילדים החדשים.
פעולות אלו הובאו לבסוף לידיעתו של משטר וישי, האנטי יהודי. הרשויות ו-"סוכני ביטחון" נשלחו לבצע חיפושים בעיר, אך לא העלו דבר. כאשר ז'ורז' למיראנד, שר בממשלת וישי, הגיע לביקור רשמי בלה שמבון-סור-ליניון ב-15 באוגוסט 1942, הביע טרוקמה בפניו את דעתו. כמה ימים לאחר מכן, ז'נדרמים נישלחו לעיר כדי לאתר תושבים זרים "לא חוקיים". לאחר שנפוצו שמועות שטרוקמה עומד להיאסר, הוא דרבן את קהילתו "לעשות את רצון האל, לא את רצון בני האדם". כמו כן, הוא קרא בפני קהילתו קטע מחומש דברים (פרק י"ט, פסוקים ב'–י' ), אשר עוסק בשלושת ערי המקלט שמצווה להבדילם משאר הערים בארץ, למען יוכל רוצח בשגגה, לברוח לשם מפני נקמתו של גואל הדם. משימתם של הז'נדרמים לא צלחה בידם והם עזבו את העיר כלעומת שבאו.
בחודש פברואר שנת 1943 נאסרו טרוקמה ביחד עם המורה רוז'ה דרסיסק (Roger Darcissac) והכומר אדוארד תייס (Edouard Theis). הם נשלחו למחנה מעצר סן-פול ד'איז'ו (Saint-Paul d’Eyjeaux) ליד לימוז'. במשך חמישה שבועות הרשויות הפעילו לחץ על טרוקמה לחתום על התחייבות לציית לכל צווי הממשלה. הוא סירב ולאחר שחרורו ירד למחתרת כאשר שם יכול היה להמשיך במאמציו להצלת היהודים.
לעומת זאת הבן דוד דניאל טרוקמה נכלא, עונה ולבסוף נשלח למוות במחנה מיידנק בשנת 1944.
בינואר שנת 1971, הכיר מוסד יד ושם באנדרה ומגדה טרוקמה כחסידי אומות העולם לאור פעולתם זו, להצלת יהודים. 
למעלה מ-30 מאנשי העיירה הוכרו גם הם כחסידי אומות העולם וב-1990 זכתה העיירה כולה להוקרה על מעשיהם. רומאן גארי, הסופר הצרפתי המפורסם, התייחס בספרו עפיפונים לפועלם של הזוג. הספר נחתם במשפט: "ולסיום סיפורי זה אשוב ואזכיר את השמות אנדרה טרוקמה ולה שמבון-סור ליניון, כי אין כמוהם".
אנדרה טרוקמה נפטר בז'נבה, בשווייץ, ב 5 ביוני 1971.
מגדה טרוקמה נפטרה ב-10 באוקטובר 1996.
ראו גם

הצלת יהודים במהלך השואה